**«IMPERIAL» d.d. RAB**

Na temelju članka 277. stavak 2. Zakona o trgovačkim društvima, a sukladno članku 27. Statuta „Imperial“d.d. Rab, Jurja Barakovića 2, Uprava Društva, temeljem odluke od 28.06.2013. godine, objavljuje ovaj

**POZIV NA REDOVNU GLAVNU SKUPŠTINU**

**"IMPERIALA" d.d. RAB**

**koja će se održati 23.08.2013. (petak) s početkom u 12,00 sati, u Kongresnoj dvorani „Grand Hotela Imperial» na Rabu.**

**Dnevni red Glavne skupštine:**

1. Otvaranje Glavne Skupštine i utvrđivanje kvoruma.

2. Godišnje izvješće Uprave o stanju i o poslovanju Društva za 2012.g.

3. Revidirani godišnji financijski izvještaji Društva za 2012.

4. Izvješće Nadzornog odbora o obavljenom nadzoru poslovanja Društva za 2012.

5. Donošenje odluke o upotrebi dobiti iz poslovanja Društva za 2012.g.

6. Donošenje odluke o davanju razrješnice Upravi Društva za 2012.g.

7. Donošenje odluke o davanju razrješnice članovima Nadzornog odbora Društva za 2012.g.

8. Donošenje odluke o imenovanju neovisnog revizora za poslovnu godinu 2013.

\* \* \* \* \*

Temeljem čl. 280 stavak 3. i 4. Zakona o trgovačkim društvima, Uprava i Nadzorni odbor predlažu da Skupština, po pojedinim točkama dnevnog reda, donese sljedeće odluke:

**Ad. 2**.) **Prihvaća se Godišnje izvješće Uprave o stanju i o poslovanju Društva za 2012.g.**

**Ad.3.) Prihvaćaju se Revidirani godišnji financijski izvještaji Društva za 2012.godinu**

**(Bilanca, Račun dobiti i gubitka, Izvješće o novčanom toku, Izvješće o promjenama kapitala i bilješke uz financijska izvješća)**

**Ad.4.) Usvaja se Izvješće Nadzornog odbora o obavljenom nadzoru poslovanja Društva**

**za 2012.g.**

**Ad.5.) Prihvaća se prijedlog Uprave i Nadzornog odbora da se ostvarena dobit iz**

**poslovne 2012.godine u iznosu od 5.986.731,24 kn rasporedi na način:**

* **dio dobiti u iznosu od 1.271.710,00 kn raspoređuje se za isplatu dividende u visini od 2,00 kn po dionici dioničarima srazmjerno broju dionica.**
* **preostali dio dobiti raspoređuje se u zadržanu dobit Društva**
* **dividenda će biti isplaćena dioničarima koji su na dan održavanja Glavne skupštine upisani kao dioničari u registar dionica kod Središnjeg depoziratarnog klirinškog društva d.d. Zagreb.**
* **dioničari stječu tražbinu za isplatu dividende na dan donošenja ove odluke na Glavnoj skupštini društva. Dan dospijeća tražbine je najkasnije trideseti dan od dana stjecanja tražbine.**

**Ad.6.) Daje se razrješnica Upravi za vođenje poslova Društva za 2012.g.**

**Ad.7.) Daje se razrješnica predsjednici i članovima Nadzornog odbora za 2012.g.**

**Ad.8.)Za neovisnog revizora Društva za poslovnu 2013. godinu imenuje se revizorska**

**tvrtka REV-RI d.o.o. Rijeka.**

**II**

**Uvjeti za sudjelovanje i korištenje prava glasa na Glavnoj skupštini:**

Ukupan broj dionica izdanih s pravom glasa iznosi 635.855 dionica, oznake HIMR-R-A.

Na Glavnoj skupštini imaju pravo sudjelovati dioničari koji su upisani u Registar vrijednosnih papira Središnjeg klirinškog depozitarnog društva na dan 02.08.2013.godine, a prijave se za Glavnu skupštinu najmanje **šest dana prije njezina održavanja** ( u taj rok se ne uračunava dan prispijeća prijave društvu).

Pravo glasa na Glavnoj skupštini ostvaruje se na način da svaka dionica daje pravo na jedan glas, a može se ostvariti i preko punomoćnika, na temelju pisane punomoći koju izda dioničar, a u ime dioničara pravne osobe, osoba ovlaštena za njezino zastupanje, u kom slučaju punomoć mora biti ovjerena u uredu javnog bilježnika. Obrasci punomoći i prijave dostupni su na Internet stranici Društva www.imperial.hr.

Svaki dioničar ili njegov punomoćnik koji sudjeluje u radu Glavne skupštine obvezan je svoje sudjelovanje verificirati na ulazu u dvoranu najmanje pola sata prije početka sjednice.

Uvid u materijale dioničari mogu obaviti u sjedištu Društva, svakog radnog dana od 8 do 13 sati, te na internet stranici Društva [www.imperial.hr](http://www.imperial.hr). .

U slučaju nedostatka kvoruma Redovna glavna Skupština će se održati 30.08.2013.godine, s početkom u 12.00 sati na istom mjestu i s istim dnevnim redom.